text: Obligasyon pagpasiga, nabalhin na sa mga distribution utilities
text: #000000
text: Kini human gikataho sa National Grid Corporation of the Philippines (NGCP) nga ila na nga napahibalik ang daku nga supply sa korente gikan sa Visayas Grid subay sa submarine cables sa Leyte, Febrero 9 sa mga als 4:08 sa hapon.
text: #000003
text: Ang mga DU nga Bohol Electric Cooperative I (BOHECO I), BOHECO 2 ug Bohol Light Company Incorporated (BLCI) nagsalig sa ilang dakung panginahanglan sa suplay sa korente alang sa mga kabalayan, gikan sa ikapagamit nga supply sa grid nga gikutay sa NGCP.
text: #000004
text: Sa katungod sa BOHECO 1, sa ilang taho niadtong alas 3 PM, February 09, 2022, mikabat na sa 35% sa ilang mga poste ang napabarug og balik ug andam na nga makakutay sa gahum dagitab.
text: #000006
text: Kini hinuon, anaa pa sa 1,770 sa kinatibuk an nga 4,991 ka mga poste nga nangaluad ug nangabali atul sa bagyo.
text: #000007
text: Gitaho usab sa DU nga may labing lapad nga service area nga kompleto na ang ilang pagpahiuli sa mga poste nga gikan sa NGCP substations ngadto sa ilang mga distribution substations. Sa ilang mga poste padung sa mga kabalayan, napahiuli na ang 1,231ka poste sa 4,452 nga nangadaut.
text: #000008
text: Dala niini, napahibalik na nila ang koryente sa 19.93% o 31,306 sa kinatibuk an nga 157,060 ka konsumidor nga may koryente.
text: #000009
text: Taho sa BOHECO 1, 28,395 ka mga kabalayan sa ilang service area ang dili pa mapatauran og balik sa koryente tungod kay kini naguba sa bagyo.
text: #000010
text: Sa BOHECO 2, sa 476 ka barangay nga ilang giserbisyohan, nahibalik ug andam nang ipakatay sa mga kabalayan ang korente sa 131 ka barangay.
text: #000011
text: Sa ilang kinatibuk-ang konsumidor nga may koneksyon sa suga, sa 145,109 ka kabalayan, anaa na sa 11,128 ka mga balay ang may suga na o anaa na sa 11.40% hangtud Enero 24, ug 47,478 sa mga kabalayan nga sakop nga konsumidor ang dili mapakutayan og balik sa korente kon dili pa mapaayo ang mga balay aron luwas sa aksidente ang mga namuyo dinhi.
text: #000013
text: Sa BLCI, halos kompleto na ang ilang mga poste ug nagpaabut na lang sa daku nga suplay sa korente nga ikapakutay sa NGCP, matud pa sa mga tinubdan didto. (RAHC/PIA7 Bohol)
text: #000014